Supreme Court of Ghana

**Supreme Court of Ghana** an kɔɔt kanɛ gat kɔɔtʋnam banɛ bɛ Ghana wʋsa. Ghana yʋʋm tusir, kɔbiswai nɛ piswai nɛ ayi wada gbanʋŋ la (Ghana's 1992 constitution) tis suor nɛ paŋ ye Judiciary sʋoe di mɛŋ ka zie di kɔn nɛ Legislative nɛ Executive gɔmena lʋga la. 

## Labakʋda (Din pinil siem)
Supreme Court da pinilnɛ dɔlisid Supreme Court Ordinance (1876) ye di an kɔɔtʋ kanɛ gat kɔɔtʋ wʋsa Gold Coast (dinɛ yʋʋn an Ghana) sankanɛ ka Ghana da nam pʋ sʋ'oe o mɛŋa. Dinɛ gɔsid kɔɔtʋ banɛ bɛ Ghana wʋsa. Di ɔfis titaar (Headquarters) bɛnɛ Accra. Appeals banɛ yi Supreme Court of the Gold Coast da kennɛ West African Court of Appeal (WACA) dinɛ da pinil yʋʋm tusir, kɔbisnii nɛ pisyuobʋ nɛ yuobʋ la ni (1866). Ghana da fuoe o mɛŋi yi WACA ban da paami asʋo-m-mɛŋ la nyaaŋka kʋʋg Appeals kanɛ da ken Judicial Committee of the Privy Council London la yʋʋm tusir, kɔbiswai nɛ pisyuobʋ la ni (1960). Military coup d'état kanɛ da naam yʋʋm tusir, kɔbiswai nɛ pisyuobʋ nɛ yuobʋ nwadisa ayi dabpisi nɛ anaasi daar la (February 24, 1966), nyaaŋ ka National Liberation Council (NLC), dɔlisid kɔɔtʋ wada, yʋʋm tusir, kɔbiswai nɛ pisyuobʋ nɛ ayuobʋ la ni (1966) (NLCD.84) ye ba yis Supreme Court ka yʋʋn nɔk paŋi niŋ kɔɔtʋnam ayi ni: Superior Court of Judicature nɛ inferior courts. yʋʋm tusir, kɔbiswai nɛ pisyuobʋ nɛ  awai wada gbaʋŋ la Article 102(4) da lɛbig nɛɛŋa ka maal second republic. Coup kanɛ da naam yʋʋm tusir, kɔbiswai nɛ pisyɔpɔi nɛ ayi yʋʋmpaal nwadig dabpiinɛ atan la ni (January 13, 1972), National Redemption Council da lɛn yis Supreme Court ka ye 1969 constitution pʋ lɛn tʋm yaasa dinzug kɔɔtʋ pʋ lɛm mɔr tʋʋma yaasi na lɛbigi dii. Ba da tiaki nɔki di tʋʋma la tis Court of Appeal. Yʋʋm tusir, kɔbiswai nɛ paisYʋʋm tusir, kɔbiswai nɛ pisyɔpɔi nɛ awai wada gbaʋŋ la (1979 constitution) third republic da pinil yʋʋm tusir, kɔbiswai nɛ pisyɔpɔi nɛ awai nwadisa awai dabpisi nɛ anaasi daar la (September 24, 1979). Supreme Court da kpɛlimi di ziesimin yʋʋm tusir, kɔbiswai nɛ piswnii nɛ yinne nwadis piinɛ ayi la dabpistan nɛ yinne (December 31, 1981) coup kanɛ ka Provisional National Defence Council, baa ban da tiak kɔɔtʋ la ka mɔr public tribunals na la. 

Yʋʋm tusa ayi nɛ piinɛ atan nwadisa ayɔpɔi la daba ayi daar (July 2, 2013), Supreme Court da kpɛnɛs editor-in-chief tis *Daily Searchlight* newspaper, Ken Kuranchie, sanrega dabpiiga (10 days) on da buol Piyamnama awai la ye ba anɛ zam dim nɛ barigaŋ dim la. Parliament of Ghana da yis wada zaŋi keŋ wee kuob teŋin la yʋʋm tusa ayi nɛ pisi nɛ ayi la (2022), Apex Court da yis wada kad cannabis kuob yʋʋm tusa ayi nɛ pisi nɛ atan nwadisa anu la ni (May 2023) dɔlisid vɔɔtkanɛ ka ba da maal ka paam 5-4 la. 

## Ziesim nananna
Yʋʋm tusir, kɔbiswai nɛ piswai nɛ ayi wada gbaʋŋ la (1992 constitution) paal ye Supreme Court mɔrnɛ Chief Justice of Ghana nɛ piyamnam banɛ ka ba kanl gaadi awai paasi an Piyamnami tis Supreme Court. Dinɛ an kɔɔtʋ kanɛ mɔr kpieŋʋ gaad kɔɔtʋ wʋsa ka lɛn gɔsid ka paani wada gbaʋŋ la gbinni an siem. Ghana Zuraani nwɛɛd Council of State suora ka gaŋid Chief Justice ka Parliament siakid ka basid suor ka ba tʋmmid. Supreme Court Piyambanɛ kpɛlim Zuraani ɛɛnti nwɛ Judicial Council suora nɛ Council of State ka gaansi ba. Asɛɛ ka Parliament tisi ba suor ka ba naan tʋm. Yʋʋm tusir, kɔbiswai nɛ piswai nɛ ayi wada gbaʋŋ la (1992 Constitution) da kpiis public tribunals banɛ ka ba da maal PNDC saŋa la ka maal Regional Tribunal ka ba kʋkdaan ziesim nwɛnɛ High Court Piyamnam. Piyamnam biela ka ba ɛɛnti gaansi kpɛnɛs Supreme Court. Nidib ɛɛnti mɔɔd ye ba bɔ kanli tis piayamnam la amaa piyam sieba zanasi di dɔlisid 1992 constitution la bɔɔd siem. Court of Appeal, dinɛ mɔr chief justice nɛ piyamnam nwɛnɛ anu la, kɛlisid ka paan nimbaanlzɔɔr nɛ saria kadib kanɛ ka kɔɔtʋ sia maal, High Court of Justice order. High Court of Justice, dinɛ mɔr chief justice ka mɔr piyamnam nwɛnɛ piinɛ ayi la gɔsid yɛla wʋsa nidib bɛllim nɛ bibielim.

Onɛ an Chief Justice tis Supreme Court of Ghana nananna anɛ Her ladyship Justice Gertrude Torkornoo.

## Supreme Court Piyamnam
Supreme Court piyamnami dɔl gbinin nwa.  Yʋʋm tusa ayi nɛ piinɛ anii nwadisa ayɔpɔi la ni (July 2018), Zuraan Nana Akufo-Addo da gaŋ Piyamnama anaasi paas Supreme Court. Ba anɛ Samuel K. Marful-Sau nɛ Agnes M.A Dordzie, ba wʋsa anɛ Appeal Court piyamnam, Nii Ashie Kotey, Dean of the Faculty of Law kʋdʋg tis University of Ghana nɛ Nene A. O. Amegatcher, onɛ an lɔya tʋmmi asʋo-m-mɛŋ ni ka da an Ghana Bar Association Zuraan kʋdʋg. Onɛ an piyamkanɛ kʋdʋg hali bɛ Court, William Atuguba da naae o tʋʋma yʋʋmkan ni. Jerry Rawlings da gaŋ o yʋʋm tusir, kɔbiswai nɛ piswai nɛ anu nwadis piinɛ yinne la ni (November 1995) kpɛnɛs Supreme Court ban da gaŋi o yʋʋm tusa ayi nɛ piinɛ anii nwadisa ayɔpɔi la ni (July 2018). Onɛ da an pʋakanɛ an nyaaŋ Chief Justice la da anɛ Sophia Akuffo. Onɛ da an onɛ Supreme Court Piyam ka Jerry Rawlings yuolim gaŋ ka o tʋʋma naae. O tʋʋma da naaenɛ yʋʋm tusa ayi nɛ piinɛ awai nwadis piinɛ ayi la dabpisi daar (20 December 2019) ka Kwasi Anin-Yeboah da die o ziesim yʋʋm tusa ayi nɛ pisi yʋʋmpaal nwadig da daba ayɔpɔi la daar (7 January 2020). Yʋʋm tusa ayi nɛ piinɛ awai la nwadis piinɛ ayi la (December 2019), la ni Zuraaan Akufo-Addo gaŋ Piyam paala atan paas Supreme Court. Ba da anɛ Mariama Owusu, Avril Lovelace-Johnson, nɛ Gertrude Tokornoo. Ba da nyɔdignɛ Vida Akoto-Bamfo, Sophia Adinyira, nɛ Sophia Akuffo banɛ tʋʋma da naae ba saŋa paae la zug.

## Supreme Court Chief Justice nam
Din pinil yʋʋm tusir, kɔbisnii nɛ pisyɔpɔi nɛ yuobʋ (1876) la ni, Supreme Court mɔrnɛ Chief Justice nam pisi nɛ ayɔpɔi (27 Chief Justices) 

## Martyrs of the Rule of Law
Yʋʋm tusir, kɔbiswai nɛ pisnii nɛ ayi nwadisa ayuobʋ la dabpistan daar (30 June 1982), din da an curfew saŋa la, High Court Judges titada atan nɛ Army Officer, ka ba yʋda an: Mr. Justice Frederick Poku Sarkodee, Mrs. Justice Cecilia Afran Koranteng-Addow, Mr. Justice Kwadwo Agyei Agyepong nɛ Major (Rtd) Sam Acquah ka ba da gbane b aba yaan ka kʋʋ ba Bundase Military Range bɛ Accra Plains la. Ba da nɔki ba niŋgbina niŋ gasoline ni ka nyʋoe ba nɛ bugum. Winaam da sʋŋ ka saa kena kpiis bugum la ka ba niŋgbina pʋ kanbɛ.

Piyam bama da pɛsigi ba vʋm tʋm Rule of Law nɛ fair administration of justice.

Ghanaian judicial system zuodi ba yʋʋm wʋsa Martyrs Day, daakanɛ tiendi b akum la yɛla.

## Daamʋg
Zuraan kʋdʋg John Dramani Mahama da zɛrig Registrar of the Supreme Court yʋʋm tusa ayi nɛ pisi nɛ ayi nwadisa awai la ni (September 2022) nɛ ban pʋ gbane dabisir ye ba wʋm antua kanɛ ka ba bɔɔd ye ba kɛ ka Electoral Commission guoe tʋʋmkanɛ ka ba tʋm la (interlocutory injunction).

## Gbanvɛɛnsa